Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
26 ธ.ค. 2560

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลดลง 0.85 จุด (-0.05%) ปิดภาคเช้าที่ 1,749.37 จุด ด้วยมูลค่าการซื้อขาย 25,480.22 ล้านบาท
Most Positive Impact: DDD (+1.16 จุด), AOT (+0.71 จุด), BJC (+0.60 จุด)
Most Negative Impact: PTT (-2.28 จุด), SCB (-0.68 จุด), KTB (-0.28 จุด)
แนวโน้มตลาดบ่าย
SET Index ปิดการซื้อขายภาคเช้าที่ 1,749.37 จุด ลดลง 0.85 จุด หลัง PTT เป็นตัวหลักฉุด SET Index ลง 2.28 จุด แต่ SET Index ได้ปัจจัยหนุนจากหุ้น DDD ที่ซื้อขายเป็นวันแรกส่งผลให้ +1.16 จุด จากการที่ราคาหุ้นปิดที่ 89.75 บาท เหนือราคา IPO 69.3% มูลค่าการซื้อขายวันนี้ (หากไม่รวม DDD) ค่อนข้างเบาบางที่ราว 2.2 หมื่นล้านบาท
KS Research คาดในช่วง 4 วันสุดท้ายก่อนสิ้นปี SET Index ไม่น่าจะมีแรงขับเคลื่อนมากเพียงพอที่จะไปไกลเกิน 1,760 จุด โดยต้องระวังพอร์ตโบรกเกอร์ซึ่งซื้อสะสมมา 12 วันติดต่อกันกว่า 9 พันล้านบาท คาดว่าจะเคลียร์ของในช่วง 2 วันสุดท้ายของปี (3 ปีที่ผ่านมาพอร์ตโบรเกอร์ขาย 2 วันสุดท้ายทุกปี โดยจะขายเฉลี่ย 3.27 พันล้านบาท)
เก็บหุ้นปันผลสูง เพื่อดักการประกาศผลประกอบการและการประกาศจ่ายปันผลของบริษัทจดทะเบียน  ซึ่งกลุ่มหุ้นปันผลเด่นมักจะเกิดแรงซื้อล่วงหน้าจนทำให้เคลื่อนไหวได้ดีกว่าตลาดในช่วงไตรมาส 1 ของทุกปี จากสถิติ 5 ปีที่ผ่านมาบริษัทที่จ่ายปันผลดีเกิน 5% และเป็นหุ้น Blue Chip ที่มีสภาพคล่องดีเช่น ADVANC INTUCH MINT SIRI LH TTW BCP QH SC TISCO KKP มักจะมีการปรับเพิ่มขึ้นในช่วง 1-2 สัปดาห์แรกของทุกปี ซึ่ง KS Research เลือก QH INTUCH TISCO SC เป็น Top Pick
หุ้นแนะนำ QH INTUCH TISCO SC
Alternative Trading:
SET50 Futures : S50H18 รับรู้กำไรรอบที่ผ่านมา 10 จุด จากสถานะ Long 1,122 จุดที่ปิดไปแล้วที่ 1,132 จุด วันนี้ให้พักการลงทุน